**З А П О В Е Д**№ РД-09-122/2025г.  
Гр.Разград, 06.03.2025г.

**Относно:** назначаване на комисия за провеждане на конкурс за назначаване на съдебни служители за заемане на две щатни бройки за длъжността „съдебен деловодител“ в Окръжна прокуратура Разград

**Т.ТОДОРОВ - Административен ръководител-окръжен прокурор на Окръжна прокуратура гр.Разград**, на основание чл.343, ал.1 от ЗСВ, чл.93-94 от КТ, чл.96-97 от ПАПРБ и във връзка със Заповед №РД-04-108/28.02.2025г. на Окръжен прокурор на ОП Разград, с която е обявен конкурс за заемане на две щатни бройки за длъжността „съдебен деловодител“

**ЗАПОВЯДВАМ**:

1. Назначавам комисия за провеждане на обявения конкурс със Заповед №РД-04-108/28.02.2025г. на Окръжен прокурор на ОП Разград в състав, както следва:

**ПРЕДСЕДАТЕЛ:** Емил Енчев – заместник окръжен прокурор на Окръжна прокуратура Разград;

**ЧЛЕНОВЕ:** Деница Пенева – съдебен администратор в Окръжна прокуратура Разград;

Павлина Радева – Завеждащ служба „Регистратура и деловодство“ в Окръжна прокуратура Разград.

1. Назначената комисията да започне работа като извърши следното:
   1. Проверка на наличието на изискуемите документи на подалите заявление за участие в конкурса кандидати в съответствие с изискванията по Заповед №РД-04-108/28.02.2025г. на Окръжен прокурор на ОП Разград и подаването им в срок;
   2. Да се произнесе по допускането и недопускането до участие на кандидатите до следващия етап в конкурса, съгласно Заповед №РД-04-108/28.02.2025г. на Окръжен прокурор на ОП Разград. В списъка на недопуснатите до конкурса кандидати да посочи основанията за недопускането им;
   3. Да проведе събеседване с допуснатите до конкурса кандидати, по обявения в Заповед №РД-04-108/28.02.2025г. начин, като класира само успешно издържалите конкурса и за резултатите от тях състави протокол, съгласно обявените условия;
   4. Комисията съобразно получените от кандидатите крайни оценки да състави протокол за класирането им в конкурса съгласно Заповед №РД-04-108/28.02.2025г. В 3-дневен срок от приключване на конкурса да представи на Окръжния прокурор на ОП Разград протокол от проведения конкурс и документите на класираните кандидати.

Контролът по изпълнение на заповедта възлагам на председателя на комисията.

Копие от заповедта да се връчи на членовете на комисията, за сведение и изпълнение.

Заповедта да се публикува на интернет страницата на Окръжна прокуратура Разград - <https://prb.bg/oprazgrad/bg/za-grajdanite/karieri> и на общодостъпно място – таблото на входа на втория етаж в сградата на Окръжна прокуратура Разград.

**АДМ. РЪКОВОДИТЕЛ-**

**ОКРЪЖЕН ПРОКУРОР: /п/**

**/Т.ТОДОРОВ/**